O‘zbekiston Mudofaa vazirligi qo‘shinlariga yangi texnika va qurol-aslahalar topshirildi (foto)

19-mart kuni Chirchiq dala o‘quv maydonida Mudofaa vazirligi qo‘shinlarini 2018—2021-yillarda harbiy texnika va qurol-aslahalar bilan butlash, ularni ta’mirlash va modernizatsiya qilish bo‘yicha tasdiqlangan chora-tadbirlar dasturiga muvofiq yangi harbiy texnikalar qo‘shinlarga foydalanish uchun topshirildi. Bu haqda Mudofaa vazirligi matbuot xizmati xabar berdi.

Tantanali tadbirda Mudofaa vazirining qurol-aslaha va qurollantirish bo‘yicha o‘rinbosari polkovnik Oybek Ismoilov, Toshkent harbiy okrugi qo‘mondonligi vakillari hamda harbiy texnikalarni qabul qilgan harbiy xizmatchilar ishtirok etdi.
Jami ikki yuzga yaqin harbiy texnika va qurol-aslaha namunalari topshirilgan bo‘lib, ular orasida yuk, oziq-ovqat mahsulotlarini tashish, harbiy xizmatchilarga tez tibbiy yordam ko‘rsatishga mo‘ljallangan harbiy transport texnikalari mavjud.


 Mudofaa vazirligi matbuot xizmati